સ્વાઇન ફલૂના દર્દી માટે અસારવા સિવિલમાં ૧પ૮ પથારી, સોલા સિવિલમાં ૭૦ પથારી, વીએસ હોસ્પિટલમાં ૮૮ પથારી, એલજી હોસ્પિટલમાં ર૮ પથારી અને શારદાબહેન હોસ્પિટલમાં ૪૮ પથારી એમ કુલ ૩૯ર પથારીની આઇસોલેશન વોર્ડમાં વ્યવસ્થા કરાઇ છે. જે પૈકી ર૩૧થી વધુ દર્દી હાલમાં સરકારી હોસ્પિટલમાં સારવાર હેઠળ છે. ગઇ કાલથી મ્યુનિસિપલ તંત્ર દ્વારા હાઉસ ટુ હાઉસનો ત્રીજો રાઉન્ડ શરૂ કરાયો છે. જે હેઠળ કુલ ર.૭૯ લાખ ઘરમાં સર્વે કરાઇને ૩૬ર૦ શંકાસ્પદ કેસ પૈકી કેટેગરી બીના કુલ ૧૧૭ દર્દીને સારવાર અપાઇ હતી. આ ઉપરાંંત આશરે ૪.૮ર લાખથી વધુ નાગરિકને આયુર્વેદિક ઉકાળો અપાઇ ચૂકયો છે.